|  |
| --- |
| Sebahagian dari siri politik mengenai |
| Pemerintahan beraja |
| Mahkota Itali |
| KepelbagaianMutlak · Berperlembagaan Elektif · Pemangku |
| SejarahMagna Carta Penubuhan Empayar Uthmaniyyah Revolusi Glorious Revolusi Perancis Perang Saudara Sepanyol Pertama Empayar Perancis PertamaEmpayar Perancis Kedua Kejatuhan Wangsa Qing Revolusi Rusia (1917) Perang Saudara Sepanyol Kedua Kelahiran Republik Itali Revolusi Iran Kemboja Moden Perang Saudara Nepal |
| Topik berkaitanAutokrasi Hak Divine Raja Thomas Hobbes Mandat Syurga Pemerintahan beraja Montesquieu Oligarki |
| **Portal Pemerintahan beraja** |
| * l
* b
* s
 |

**Kerajaan mutlak** merupakan bentuk kerajaan yang unggul di mana seseorang penguasa yang raja atau ratu itu mempunyai kuasa penuh memerintah negaranya. Berbeza dengan sistem raja berperlembagaan iaitu Perdana Menteri merupakan ketua eksekutif negara, jawatan ini memainkan peranan kurang penting di dalam kerajaan monarki mutlak. Malah, di sesetengah negara seperti Arab Saudi dan Brunei, raja juga akan memegang jawatan Perdana Menteri.

Sejarah dan teori yang berkaitan
--------------------------------

### Doktrin Hak Ketuhanan Raja

Raja Louis XIV dari Perancis. Walaupun memerintah secara kuku besi selama lebih 70 tahun, ramai sejarawan menganggapnya sebagai monarki mutlak yang berjaya
Teori monarki mutlak mula berkembang pada akhir Zaman Pertengahan bermula dari feudalisme di mana raja masih dianggap pertama di antara sedarjat *first among equals* dalam kalangan golongan bangsawan. Penyokong monarki mutlak yang dikenali sebagai *Absolutists* menganjurkan doktrin Hak Ketuhanan Raja atau *Divine Right of Kings* untuk memberi justifikasi kepada kekuasaan raja. Antara raja yang telah campur tangan dalam hal agama termasuklah Raja Henry VIII dari England. Beliau telah berani menentang Paus Katolik di Rom dan mereka mazhab yang baru iaitu Gereja England. Raja-raja yang mutlak ini mendakwa mereka hanya menjawab kepada Tuhan dan bukan kepada manusia yang lain terutamanya wakil rakyat di Parlimen. Harta yang melimpah ruah disokong dengan bala tentera yang besar hanya memberi mereka lebih kuasa untuk meneguhkan doktrin ini. Mereka yang mendakwa sedemikian lazimnya memerintah dengan zalim. Salah satu contoh terbaik raja yang mendakwa hak ketuhanannya untuk memerintah adalah Raja Louis XIV dari Perancis.

### Teori Hobbes mengenai Kedaulatan Raja

Menurut Hobbes dalam karyanya berjodol "*Leviathan*", manusia secara semula jadi masing-masing mempunyai hasrat atau nafsu (*appetite*) dan kebencian (*aversions*), yang menggerakkan tindakan mereka. Salah satu nafsu manusia adalah keinginan berkuasa; akibatnya berlakulah pertembungan dan kacau-bilau seperti peperangan. Sebaliknya, manusia membenci perang kerana ia membawa banyak kesusahan. Oleh itu mereka mencipta keadaan buatan atau *artificial*. Caranya adalah masyarakat perlu bersepakat di antara mereka untuk melepaskan hak-hak mereka dan memindahkannya kepada beberapa orang atau lembaga yang berkuasa. Lembaga tersebut diberi kedaulatan untuk menjaga keselamatan rakyat (*the safety of the people*) [Hobbes: ms 376]. Oleh itu, Hobbes menganjurkan kedaulatan raja kerana tanpanya kehidupan manusia akan menjadi pendek, keseorangan, miskin dan mereka juga akan bersikap buruk seperti haiwan.

### Era Despotisme pembaharuan

Sewaktu Zaman Pembaharuan atau *Rennaisance*, teori monarki mutlak disokong oleh ramai para falsafah Perancis sebagai satu bentuk *enlightened despotism* atau despotisme pembaharuan. Mereka berhujah bahawa seorang raja yang mempunyai kesedaran atau *enlightened* mampu memperkenalkan pembaharuan yang progresif di samping membendung feudalisme dan golongan paderi yang reaksionis. Teori ini semakin pudar selepas kejatuhan kerajaan Napoleon..

Senarai Negara Raja Berkuasa Mutlak
-----------------------------------

### De jure

| Kerajaan | Gambar | Raja | Sejak | Tempoh | Pewarisan | Ruj |
| --- | --- | --- | --- | --- | --- | --- |
|  Brunei |  | Ke bawah Duli Yang Maha Mulia Paduka Seri Baginda Sultan Haji Hassanal Bolkiah Mu’izzaddin Waddaulah ibni Almarhum Sultan Haji Omar Ali Saifuddien Sa'adul Khairi Waddien | 4 Oktober 1967 | 56 tahun, 5 hari | Warisan |  |
|  Oman |  | Ke bawah Duli Yang Maha Mulia Sultan Haitham bin Tariq Al Said | 11 Januari 2020 | 3 tahun, 271 hari | Warisan |  |
|  Arab Saudi |  | Penjaga Dua Kota Suci Raja Salman bin Abdul‘aziz | 23 Januari 2015 | 8 tahun, 259 hari | Warisan dan pemilihan |  |
|  Eswatini |  | Duli Yang Maha Mulia Raja Mswati III | 25 April 1986 | 37 tahun, 167 hari | Warisan dan pemilihan |  |
|  Kota Vatikan |  | Yang Suci Paus Franciscus | 13 Mac 2013 | 10 tahun, 210 hari | Pemilihan |  |
|

Di Emiriah Arab Bersatu, Jordan dan Maghribi, rajanya mempunyai banyak kuasa tetapi tidak boleh dianggap sebagai monarki yang mutlak. Manakala di Liechtenstein, hampir dua-pertiga penduduknya yang berhak mengundi telah memberikan kuasa pembatal (veto) kepada ketua negaranya Putera Hans-Adam II.

### De facto

| Kerajaan | Gambar | Raja | Sejak | Tempoh | Pewarisan | Ruj |
| --- | --- | --- | --- | --- | --- | --- |
|  Qatar |  | Yang Amat Mulia Amir Tamim bin Hamad | 25 Jun 2013 | 10 tahun, 106 hari | Warisan
Status Qatar sebagai raja berperlembagaan dipertikai.  |  |

Lihat juga
----------

* Raja berperlembagaan
* Diktator
* Autokrasi

Nota dan rujukan
----------------

1. ↑  "Absolute monarchy". About,Inc.
2. ↑  "Tudor England: The Reformation". historylearningsite.co.uk.
3. ↑  "Divine Right of Kings". Encyclopædia Britannica.
4. ↑  "Teori Kontrak Sosial:Hobbes, Locke and Rousseau". Rizki Saputro.
5. ↑  "Teori Kontrak Sosial:Hobbes, Locke and Rousseau". Rizki Saputro.
6. ↑  "Absolute monarchy". About,Inc.
7. ↑  "Absolute monarchy". About,Inc.
8. ↑  Kerajaan Brunei. "Prime Minister". *The Royal Ark*. Pejabat Perdana Menteri. Diarkibkan daripada yang asal pada 7 Oktober 2011. Dicapai pada 12 November 2011. Unknown parameter `|deadurl=` ignored (bantuan)
9. ↑  Sultan Qaboos Centre for Islamic Culture. "About H.M the Sultan". Government of Oman, Diwan of the Royal Court. Diarkibkan daripada yang asal pada 18 Januari 2012. Dicapai pada 12 November 2011. Unknown parameter `|deadurl=` ignored (bantuan)
10. ↑  Nyrop, Richard F (2008). *Area Handbook for the Persian Gulf States*. Wildside Press LLC. m/s. 341. ISBN 978-1-4344-6210-7.
11. ↑  "Saudi Arabia's King Abdullah dies". BBC News. 23 Januari 2015. Dicapai pada 23 Januari 2015.
12. ↑  Simelane, H.S. (2005), "Swaziland: Mswati III, Reign of", dalam Shillington, Kevin (penyunting), *Encyclopedia of African history*, **3**, Fitzroy Dearborn, m/s. 1528–30, 9781579584559
13. ↑  "Argentina's Jorge Mario Bergoglio elected Pope". BBC News. Dicapai pada 13 March 2013.
14. ↑  BBC News, *How democratic is the Middle East?*, 9 September 2005.
15. ↑  United States Department of State Country Reports on Human Rights Practices for 2011: Qatar, 2011.
16. ↑  Government of Qatar. "H.H. The Amir's Biography". Diwan of the Amiri Court. Diarkibkan daripada yang asal pada 2 Disember 2011. Dicapai pada 12 November 2011. Unknown parameter `|deadurl=` ignored (bantuan)